Milles ikkagi asi? Esiteks, võin kihla vedada, et suurem osa spordiüldsusest lihtsalt ei  teadnudki, et selline jõuproov tänavu Eestis toimub. Teiseks, töölisspordi maailmamängud - nimi nimeks, osaleda võisid seal ju kõik tahtjad - kattusid osaliselt Kuldliiga Viljandi etapiga. Kõrgushüppaja Karl Lumi küll tõestas, et päevas võib võistelda ka kaks korda (ta tuli tööliste maailmameistriks 2.17ga, Kuldliiga oli võidutulemus 2.18), kuid suurem osa sportlastest valis lihtsalt rahavõistluse.